इससे मालवा अंचल में दो लाख हेक्टेयर क्षेत्र में सिंचाई सुविधा उपलब्ध होगी। मालवा अंचल के लिए नर्मदा-क्षिप्रा लिंक परियोजना, नर्मदा-गंभीर लिंक परियोजना और नर्मदा-कालीसिंध परियोजना के बाद यह चौथी महत्वाकांक्षी परियोजना है। मुख्यमंत्री ने बैठक में निर्देश दिए कि सिंचाई परियोजनाओं के कार्य समय-सीमा में पूरे किए जाएं। बैठक में बताया गया कि नर्मदा-क्षिप्रा लिंक परियोजना निर्मित हो चुकी है। इससे देवास और उज्जैन की पेयजल समस्या का स्थायी समाधान हुआ है।